Diari Oficial de la Generalitat Valenciana


Sumari del DOGV 4746, del 05-05-2004 (2004/4341)

Notificació a Enrique Iborra Ballester. Expedient número 72/3823 HZH.
---------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4341


Organisme emissor
:   Conselleria de Territori i Habitatge

Tipus de document
:   Anunci

Notificació a Enrique Iborra Ballester. Expedient número 72/0109 MVN. [2004/E4341]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte 72/9771 EZW, es notifica a Enrique Iborra Ballester, amb últim domicili conegut al carrer de Sant Francesc, número 12, 3r, porta 6, de la Pobla de Farnals (València), l'acord d'iniciació de data 5 de març de 2004, dictat pel director territorial de Territori i Habitatge de València, en l'expedient sancionador que s'està tramitant a l'Àrea d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1398/1993, de 4 d'agost, pel qual s'aprova el Reglament de Procediment per a l'exercici de la Potestat Sancionadora.
  
Vist que en data 4 de desembre de 2003, els agents del Servei de Protecció de la Naturalesa de la Guàrdia Civil (601a Comandància de València), patrulla Seprona Port de Sagunt, amb targetes d'identificació professional núm. M-78640-H i I-09249-A, van poder constatar que al polígon 17, parcel·la 33-B (sòl no urbanitzable comú), paratge la Baronessa del terme municipal d'Albalat dels Tarongers, ubicada dins de l'àmbit territorial de les àrees de predomini agrícola de la zona d'influència del Pla d'Ordenació dels Recursos Naturals, de la serra Calderona, aprovat pel Decret 77/2001, de 2 d'abril, (DOGV núm. 3.980, de 17 d'abril), el titular del qual és Enrique Iborra Ballester, amb DNI 22373117-F, s'havia construït recentment una edificació de característiques exteriors pròpies d'un habitatge, sense comptar amb la preceptiva autorització per a això.
  
Vist que l'article 76 del citat Pla d'Ordenació dels Recursos Naturals, de la serra Calderona, estableix que a les àrees de predomini agrícola: «se consideren compatibles totes les activitats permeses en les categories anteriors, i en general, les activitats compatibles amb el planejament urbanístic per al sòl no urbanitzable d'ús agrícola, sense perjudici del que disposen les normes generals d'aquest pla i en la Llei 4/1992, sobre Sòl no Urbanitzable, i la Llei 2/1997, de modificació de l'anterior, i que l'article 51 del mateix text legal, respecte de les normes generals referides a l'edificació al medi rural diu que: es prohibeix la construcció d'habitatges en sòl no urbanitzable fora d'espais degradats o camps de cultiu de la zona de predomini agrícola (AG), definides en aquest pla. La construcció d'habitatges unifamiliars de nova planta sobre sòl no urbanitzable haurà d'anar lligada inexcusablement, a les pràctiques agràries, no es permetrà en cap cas els habitatges de segona residència. La superfície mínima de parcel·la serà de 10.000 m2».
  
Vist que l'apartat 8 de l'article 51 del Pla d'Ordenació dels Recursos Naturals, de la serra Calderona, disposa que: «En tot cas, la construcció d'edificacions de nova planta sobre sòl no urbanitzable requerirà de l'informe favorable de l'administració competent en espais naturals amb caràcter previ a la concessió de llicència urbanística, i si és el cas, de l'autorització de la Comissió Territorial d'Urbanisme».
  
Vist que els referits fets poden ser constitutius d'una infracció tipificada en l'article 52 apartat 19 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, i qualificada de menys greu en l'article 54.2.c), i la sanció del qual ve determinada en l'article 58 de la citada llei, el qual estableix:
  
Les infraccions tipificades en l'article 52 d'aquesta Llei se sancionaran amb les següents multes:
  
b) Infraccions menys greus: de 601,02 e a 6.010,12 e.
  
En el present supòsit la sanció seria 5.710 e (cinc mil set-cents deu euros).
  
Vist que, amb independència de la sanció que procedisca l'infractor està obligat a reparar el dany causat adoptant les mesures necessàries per a restablir l'equilibri mediambiental segons l'article 55 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, en el present cas consistirà en l'eliminació de l'edificació construïda, i si no procedira a això, la Conselleria de Territori i Habitatge podrà optar per imposar multes coercitives de fins a 3.005,06 e, reiterades per lapses de temps suficients per a portar a terme allò que s'ha ordenat, o procedir a la reparació de forma subsidiària on seran exigibles les quantitats corresponents per via executiva.
  
Tot això sense perjudici del que resulte de la instrucció, sent òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'Espais Naturals Protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1398/1993, de 4 d'agost, pel qual s'aprova el Reglament de Procediment per a l'exercici de la Potestat Sancionadora, s'acorda:
  
La incoació del corresponent expedient sancionador a Enrique Iborra Ballester, per presumpta infracció de l'article 52 apartat 19 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, per la construcció d'una edificació residencial sense comptar amb la preceptiva autorització per a això
  
Així mateix, s'acorda nomenar instructora i secretària de l'expedient sancionador, a Amparo Renau Almela i a Susana Carrasco Marí, respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/8676 AU-GTM i en l'article 13.2 del RD 1398/1993. Perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/9033 OZ-YAW.
  
Per raó del que estableix l'article 16.1 del RD 1398/1993, se li concedeix un termini de quinze dies, comptadors a partir del següent a la notificació del present acord, perquè aporte totes les al·legacions, documents o informacions que estime convenients i, si és el cas, propose prova concretant els mitjans dels quals pretenga valdre's, significant-li que si no efectua al·legacions sobre el contingut de la iniciació del procediment en l'esmentat termini, el present acord podrà ser considerat proposta de resolució amb els efectes previstos en els articles 18 i 19 del RD 1398/1993.
  
De conformitat amb el que disposa l'article 42.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 20.6 del Reial Decret 1398/1993, de 4 d'agost, pel qual s'aprova el Reglament del Procediment per a l'exercici de la Potestat Sancionadora, el termini per a la resolució i la notificació del present procediment serà de sis mesos. Transcorregut l'esmentat termini sense haver-lo dictat i notificat es produirà la caducitat del procediment conforme al que disposa l'article 44.2 de la Llei 30/1992 de Règim Jurídic.
  
I perquè servisca de notificació a l'interessat mencionat anteriorment, s'expedeix el present edicte.